ལན།བཙན་བྱོལ་སྒྲིག་འཛུགས་ཀྱིས་ཆབ་སྲིད་བཙོན་ཟུར་དང་འབྲེལ་བའི་ནང་མི་མང་པོ་ཨོ་སི་ཀྲི་ལི་ཡར་གཞིས་ཆགས་གཏོང་བཞིན་པ་དེ་གལ་ཆེན་གྱི་ལས་འཆར་ཞིག་རེད་བསམ་གྱི་འདུགཡུལ་འདིར་དང་པོ་སླེབས་དུས་དབྱིན་སྐད་ཀྱི་རྨང་གཞི་མེད་པ་ཡིན་ན་ལོ་ཤས་རིང་འགྲོ་འདུག་སྤྱོད་གསུམ་ཀྱི་ཐོག་ལ་དཀའ་ངལ་མི་ཉུང་བ་ཞིག་འཕྲད་ཀྱི་ཡོད་པ་རེད།འོན་ཀྱང༌།བོད་རིགས་ཚོགས་པ་དང་བོད་དོན་རྒྱབ་སྐྱོར་བ་རྣམས་ཀྱིས་ལྷག་བསམ་ཟོལ་མེད་ཀྱི་རོགས་སྐྱོར་བྱས་པ་བརྒྱུད་བོད་རིགས་རྣམས་དཀའ་ངལ་ཆེན་པོ་དེ་འདྲ་མེད།གཞན་གནས་འདིར་སླེབས་པ་དགེ་མཚན་ཁག་ཁ་ཤས་མཐོང་གི་འདུག་ལ།དང་པོ།ཆབ་སྲིད་བཙོན་ཟུར་དང་འབྲེལ་བའི་ནང་མི་རྣམས་ཀྱི་འཚོ་བའི་དཀའ་ངལ་སེལ་བ།རྒྱ་གར་དུ་བསྡད་པ་ཡིན་ན་བཙན་བྱོལ་སྒྲིག་འཛུགས་ལ་ཁུར་པོ་ལྷག་མ་ཞིག་ཆགས་ཡོད།གཉིས་པ།གཞོན་སྐྱེས་དང་ཕྲུ་གུ་རྣམས་ལ་སློབ་སྦྱོང་གི་གོ་སྐབས་ཡོད་པ་དང༌།འཕྲོད་བསྟེན་དང་སྤྱི་ཚོགས་བདེ་དོན་ནི་འཛམ་གླིང་གི་ཡག་ཤོས་གྲས་སུ་ཚུད་ཀྱི་ཡོད།གསུམ་པ།ཆབ་སྲིད་བཙོན་ཟུར་རྣམས་བརྒྱུད་ཨོ་སི་ཀྲི་ལི་ཡའི་ནང་བོད་དོན་ཁྱབ་བསྒྲགས་བྱེད་ཐུབ་པ་སོགས་ཀྱི་དགེ་མཚན་མང་པོ་ཞིག་ཡོད་པ་རེད།